తెలంగాణలో మహిళా తహసీల్దార్ దారుణహత్య WATCH LIVE TV
బంధ‌న్ బ్యాంక్ ఐపీవోకు భ‌లే స్పంద‌న‌
కోల్‌కతాలో మైక్రోఫైనాన్స్ సంస్థగా ప్రారంభమైన బంధన్.. ఆ తర్వాత తన కార్యకలాపాలను విస్తరించింది. 2014 ఏప్రిల్‌లో బ్యాంకింగ్‌ లైసెన్స్‌ను సంపాదించింది. 2015 ఆగస్టులో బ్యాంకింగ్‌ కార్యకలాపాలను ఈ సంస్థ ప్రారంభించింది.
TNN | Updated:
Mar 27, 2018, 03:39PM IST
ప్రైవేట్‌ రంగ బంధన్‌ బ్యాంక్‌ షేర్లు స్టాక్‌ మార్కెట్లో భారీ ప్రీమియంతో లిస్టయ్యాయి. ఇష్యూ ధర రూ.375తో పోలిస్తే బీఎస్‌ఈలో ఏకంగా 30శాతం ప్రీమియంతో పోలిస్తే రూ.485.00 వద్ద ట్రేడింగ్ ప్రారంభ‌మైంది. ఉదయం గం.11:00లకు షేర్ల ప్రీమియం ధర రూ.375తో పోలిస్తే 26.23శాతం లాభంతో రూ.473.70 వద్ద ట్రేడ్‌ అవుతున్నాయి. రూ. 495 వ‌ద్ద గ‌రిష్టాన్ని, రూ.455 వ‌ద్ద క‌నిష్ట స్థాయిని న‌మోదు చేసింది. ఈ ధర వద్ద బంధన్‌ బ్యాంక్‌ మొత్తం వాల్యుయేషన్‌ రూ. 56,000 కోట్లు వుంది. దశాబ్దకాలంగా వాణిజ్య కార్యకలాపాలు నిర్వహిస్తున్న కొత్తతరం బ్యాంక్‌ అయిన యస్‌ బ్యాంక్‌ వాల్యుయేషన్‌ 69,000 కోట్లుకాగా, ఈ షేరు ధర పుస్తక విలువకు 3 రెట్లు ట్రేడవుతుండగా, బంధన్‌ బ్యాంక్‌ 5రెట్లు వాల్యుయేషన్‌తో లిస్ట్‌కావడం గమనార్హం.
కంపెనీ ప్ర‌స్థానం ఇదీ...
కోల్‌కతాలో మైక్రోఫైనాన్స్ సంస్థగా ప్రారంభమైన బంధన్.. ఆ తర్వాత తన కార్యకలాపాలను విస్తరించింది. 2014 ఏప్రిల్‌లో బ్యాంకింగ్‌ లైసెన్స్‌ను సంపాదించింది. 2015 ఆగస్టులో బ్యాంకింగ్‌ కార్యకలాపాలను ఈ సంస్థ ప్రారంభించింది. దేశవ్యాప్తంగా తమ సేవలను విస్తరించాలనే లక్ష్యంతో ఉన్న ఈ సంస్థ ప్రస్తుతం కోటి మంది సూక్ష్మ రుణ కస్టమర్లను కలిగివుంది. ఈ సంస్థ దేశ‌వ్యాప్తంగా అన్ని ర‌కాల వినియోగ‌దారుల‌కు సేవ‌లందించేందుకు భార‌త ప్ర‌భుత్వ, ఆర్బీఐ నుంచి అనుమ‌తి పొందింది. ప్రస్తుతం 864 బ్రాంచ్‌లు, 386 ఏటీఎంలను బంధన్‌ బ్యాంక్‌ కలిగివుంది. ఇందులో 70 శాతానికి పైగా బ్రాంచీలు గ్రామీణ ప్రాంతాల్లోనే ఉన్నాయి. పశ్చిమబెంగాల్‌, అస్సాం, బీహార్‌లతో పాటు తూర్పు, ఈశాన్య రాష్ట్రాల్లో ఈ బ్యాంక్‌‌కు పటిష్టమైన నెట్‌వర్క్‌ వుంది. ఈ బ్యాంకుకు 18.7ల‌క్ష‌ల మంది క‌స్ట‌మ‌ర్లు ఉన్నారు. ఈ బ్యాంకు సూక్ష్మ రుణాలు, ఎస్ఎంఈ రుణాలు, చిన్న వ్యాపారుల‌కు రుణాలు ఇచ్చే కార్య‌క‌లాపాల్లో ఎక్కువ‌గా నిమ‌గ్న‌మై ఉంది.